section_heading: Životopis
paragraph_text: Završio je Srednju učiteljsku školu u Zagrebu. Diplomirao je komparativnu književnost i talijanski jezik. Nakon studija, pokrenuo je s Pajom Kanižajem časopis Paradoks. Od 1967. zaposlen je na Televiziji Zagreb. Autor je, urednik ili suradnik brojnih televizijskih emisija i serija, poput Smjerom putokaza, Skrivene kamere, Jadranskih susreta, mozaične emisije Obiteljski zabavnik, ali je svoj najveći doprinos dao u oblasti kvizova: Tri, dva, jedan, ali vrijedan, Pješčani sat, Brojke i slova, Kviskoteka i Tko želi biti milijunaš?.